b'\n_START_ARTICLE_\nMe Against the World\n_START_SECTION_\nBaggrund\n_START_PARAGRAPH_\nI 1993, havde Tupac Shakur allerede succes i hip hop branchen, med to guld-certificerede singler, der n\xc3\xa5ede top tyve p\xc3\xa5 pop hitlisterne ("I Get Around", "Keep Ya Head Up"), og et platin s\xc3\xa6lgende album, der toppede lige inden for Top 25 p\xc3\xa5 Billboard 200 (Strictly 4 My N.I.G.G.A.Z.). Men den 22-\xc3\xa5rige kunstner havde en r\xc3\xa6kke h\xc3\xa6ndelser og anklager for at bryde loven. I sommeren 1993 blev Shakur sigtet for overfald p\xc3\xa5 instrukt\xc3\xb8ren Allen Hughes mens han lavede filmen Menace II Society; Shakur blev senere d\xc3\xb8mt femten dages f\xc3\xa6ngsel. Senere, i oktober 1993, blev Shakur sigtet for at have skudt mod to politifolk ude for tjenesten i Atlanta. I november 1993, blev Shakur og to fra hans omgangskreds anklaget for seksuelt overgreb p\xc3\xa5 en kvindelig fan, hvor de blev fundet skyldige og d\xc3\xb8mt til 4,5 \xc3\xa5rs f\xc3\xa6ngsel. If\xc3\xb8lge Shakur, blev albummet lavet for at vise det hip hop publikum sin respekt for den kunstform. Lyrisk, havde Shakur bevidst fors\xc3\xb8gt at g\xc3\xb8re albummet mere personlig og reflekterende end hans tidligere album.\n_START_SECTION_\nOptagelse og produktion\n_START_PARAGRAPH_\nDen musikalske produktion p\xc3\xa5 albummet blev rost af flere musikanmeldere at v\xc3\xa6re den bedste p\xc3\xa5 nogen af Shakurs album p\xc3\xa5 dav\xc3\xa6rende tidspunkt. Steve "Flash" Juon fra RapReviews gav produktionen p\xc3\xa5 albummet en perfekt 10 ud af 10, is\xc3\xa6r roste han numre som "So Many Tears" og "Temptations". Jon Parales sagde, at produktionen havde et "fatalistisk ro, i en kommerciel form". Han sammenlignede albummets produktion og syntetiserede til at Dr. Dres G-funk stil og erkl\xc3\xa6rede, "mens 2Pac ikke synger, g\xc3\xb8r andre stemmer, der giver j\xc3\xa6vn melodi". James Bernard fra Entertainment Weekly var dog ikke s\xc3\xa5 begejstret for albummets produktion, han bem\xc3\xa6rked at Shakurs "vokal ligger begravet dybt i mixet. Det er en skam, at der ikke var mere i-dit-ansigt beats". Albummets indspilninger fandt sted i ti forskellige studier, og blev masteret af Bernie Grundman. Selvom albummet oprindeligt blev udgivet af Interscope Records, ejes albummet nu af Amaru Entertainment, som ejes af Shakurs mor Afeni Shakur, og albummet er siden blevet udgivet yderligere to gange.\n_START_SECTION_\nKomposition\n_START_PARAGRAPH_\nDet var ligesom en blues rekord. Det var down-home. Det var al min frygt, alle de ting, jeg kunne bare ikke sove om. Alle troede, at jeg levede s\xc3\xa5 godt og gjorde det s\xc3\xa5 godt, at jeg \xc3\xb8nskede at forklare det. Og det tog et helt album for at f\xc3\xa5 det hele ud. Jeg kommer til at fort\xc3\xa6lle mine inderste, dybeste hemmeligheder og mine egne personlige problemer._NEWLINE_ \xe2\x80\x94 \xe2\x80\x94Tupac Shakur_NEWLINE_Nogle af albummets hovedtemaer vedr\xc3\xb8rer tab af uskyld, paranoia og selvhad. Dog var det ikke alt af musikken der omhandler s\xc3\xa5 dystre emne. Nogle numre, som "Old School" h\xc3\xa6lder mere til den nostalgiske, men noget bitters\xc3\xb8d side i Shakur, et minde om sin ungdom. Albummet er ogs\xc3\xa5 kendt for de mere f\xc3\xb8lsomme numre, som "Dear Mama" og "Can U Get Away". P\xc3\xa5 "Dear Mama" udtrykker Shakur sin k\xc3\xa6rlighed til sin egen mor. P\xc3\xa5 nummeret "Can U Get Away", fors\xc3\xb8ger Shakur at imponere Lisa Lopes. Tre af de mere h\xc3\xa5rde numre er "If I Die 2Nite", "Lord Knows" og "Fuck The World".\n_START_SECTION_\nSingler\n_START_PARAGRAPH_\n"Dear Mama" blev udgivet som albummets f\xc3\xb8rste single i februar 1995, sammen med nummeret "Old School" p\xc3\xa5 B-sidee. "Dear Mama" blev albummets mest succesfulde single, der toppede Hot Rap singlehitlisten, og toppede desuden en niende plads p\xc3\xa5 Billboard Hot 100 listen. Singlen blev certificeret med platin i juli 1995, og endte p\xc3\xa5 #51 pladsen i slutningen af 1995._NEWLINE_Den anden single, "So Many Tears" blev udgivet i juni, fire m\xc3\xa5neder efter den f\xc3\xb8rste single blev udgivet. Singlen l\xc3\xa5 som nummer seks p\xc3\xa5 Hot Rap singlehitlisten, og som nummer 44 p\xc3\xa5 Billboard Hot 100._NEWLINE_"Temptations", blev udgivet i august, og var den tredje og sidste single fra albummet. Singlen klarede sig ogs\xc3\xa5 godt p\xc3\xa5 hitlisterne, #68 p\xc3\xa5 Billboard Hot 100, #35 p\xc3\xa5 Hot R&B/Hip-Hop Songs og #13 p\xc3\xa5 Hot Rap singlehitlisten.\n_START_SECTION_\nKommerciel pr\xc3\xa6station\n_START_PARAGRAPH_\nAlbummet debuterede som nummer et sted p\xc3\xa5 Billboard 200 listen, med salg af over 240.000 solgte eksemplarer i den f\xc3\xb8rste uge, og blev certificeret dobbelt platin ved udgangen af \xc3\xa5ret.'